VS000887
Datum: 1992-12-23T01:00:00.000+01:00
datum_sodbe_i_stopnje: 1999-01-13T00:00:00.000Z
podrocje: višina odškodnine za nepremoženjsko škodo
institut: telesne bolečine - skaženost - zmanjšanje življenjske aktivnosti
skupina: poškodbe glave in možganov in njihove posledice - poškodbe vida in njihove posledice
fischer: hudi primeri
odskodnina: 5300000 SIT
opombe: II Ips 354/2000. Reviziji tožeče stranke je bilo delno ugodeno, odškodnina za ZŽA je bila z 1.800.000,00 SIT zvišana na 2.500.000,00 SIT.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 30 do 35 let

Učitelj plavanja za otroke.

## Škodni dogodek

Poškodovan v prometni nesreči.

## Poškodba

Pretres možganov, udarnine glave, razpočne rane obraza, poškodba leve roženice, sindrom živčne nestabilnosti po pretresu možganov, ohromitev veje levega obraznega živca, krč obraznih mišic leve polovice obraza, brazgotine in senzabilitetne motnje lica.

## Telesne bolečine

1300000 SIT 3 dni hude, 14 dni srednje hude, občasne srednje hude 3 tedne, lahke 2 meseca, kasneje pa lažje občasne na obbrazu in pekoče v levem očesu ter glavobole, kar vse bo prestajal tudi v bodoče.

#### Hospitalizacija

8 dni; v lokalni anesteziji so mu revidirali več ran na obrazu, defekte kože so mu prekrili z lokalnim drsnim režnjem, rane zašili.

#### Ambulantno zdravljenje

Številni kontrolni pregledi.

#### Rehabilitacija

Moral se je mazati z mazili.

#### Nevšečnosti med zdravljenjem

Dobival je injekcije; postopno odstranjevanje šivov; 6 tednov strogega mirovanja po odpustu iz bolnice; iz brazgotin na licu in vratu so tričetrt leta prihajali drobci stekla, 2 leti je levo lice na mrazu močno otekalo in postajalo rdeče do vijoličasto;

## Zmanjšanje življenjske aktivnosti

2500000 SIT Tožnik ne more več opravljati svojega poklica učitelja plavanja, ker ga ob dotiku z vodo boli levo oko, zaradi bolečin na mrazu je moral opustiti smučanje, zaradi kroničnega vnetja očesa je omejen pri branju, gledanju televizije itd. Zaradi znakov postkomocijskega sindroma , ki so bili izrazitejši v obdobju prvih štirih mesecev po nesreči in zaradi spremenjenosti obraza in krčev na njem, je opustil tudi ostale športe, se umikal iz družbe, spremenil svoj dotedanji način življenja in se zredil za 20 kilogramov.

## Skaženost

1500000 SIT Dobro vidne brazgotine na čelu v dolžini 1,5 cm, pri levi obrvi 2 cm, pri levi veki 2 cm, več črtastih brazgotin v zunanjem očesnem kotu, na licu in nosu, sredi levega lica je 2,5 cm dolga pogreznjena brazgotina. Pri zapiranju oči mu vsakokrat potegne kožo še preko roba očnice, pri nasmehu se levi ustni kot povesi, pri govorjenju in kazanju zob levi ustni kot zaostaja, viden je krč obraznega mišičja na levi strani, vidna je nesimetričnost obraza, kar je vpadljivo pri nasmehu, vidne so neenake mišične korekcije pri levem očesu ob vsakokratnem trepanju.

---

ZOR člen 200, 203